Viborger Samler, 1846-10-05
D. Blandede Sager. Nr. 52 D. - 1844. Formanden fremlagde de fra Forstanderskaberne indkomne Udkast til Regulativer for Konge- og Amtsreisers Udredelse af Sognene og foreslog at der til at gjennemgaae og berigtige disse Forslag maatte nedsættes en Comitee af 3de Amtsraadsmedlemmer. Da Raadet tiltraadte dette Forslag blev til Medlemmer af denne Comitee udnævnt Districtsprovst Møller, Kammerraad Grønbech og Proprietair Møller. Dernæst blev fremlagt Comitee Betænkning angaaende den Godtgjørelse, der bør tilstaaes, Lægdsmændene for den dem efter Forordn. 26de Juni 1844 § 4, Nr. 14 og 15 hidtil tilkommende Fribefordring. Denne Betænkning maatte Amtsraadet tiltræde og blev det bestemt, at den Betænkningen vedlagde Fortegnelse, der viser Miletallet og den Godtgjørelse, som hver Lægdsmand især efter de med dem indgangne Foreninger tilkommer, bliver af Amtet at lægge til Grund for de Anviisninger, som udstædes paa Godtgjørelsen af Repartitionsfonden. Videre gjorde Formanden Raadet opmærksomt paa, at man med Accorderne om Fri¬Befordring havde overseet, at Districtslæge Ditzel paa Frysenborg hører med til de Embedsmænd, med hvilke Accord om Godtgjørelse maa træffes; Formanden har derfor indhentet hans Erklæring om hvilken Godtgjørelse han fordrer som Afløsning af hans Befordring i Amtsreiser og gaaer denne Erklæring ud paa at han er tilfreds med 50 Rbd. aarlig. Til paa Raadets Vegne at indgaae Accord med bemeldte Districtslæge om Afløsning af Fribefordring mod hiin Godtgjørelse for 3 Aar blev Formanden bemyndiget. Endelig gjorde Formanden Raadet opmærksomt paa, at han til Besparelse af Udgifter ved Fangers og andre Transportanters Befordring, har opfordret Tugthuus Jnspectionen og Retsbetjenterne til at leie saadan Befordring for 3 Mk. pr. Miil fra Afsendelsestedet directe til nærmeste Politiemester, og at hidtil disse Personer ere transporterede for denne Betaling, men Assessor Herredsfoged Eberlin har bemærket, at naar der skal medgives Bevogtning og Bevogteren skal tages i Retour, saa kan Transporten ikke erholdes ringere end 4 Mk. pr. Miil, hvilken Betaling Formanden ligeledes hidtil har tilstaaet. Da Amtsraadet maatte erkjende Hensigtsmæssigheden af dette Arrangement, blev samme antaget som staaende Regel for Fremtiden. Nr. 3 D. - 1845. Formanden meddeelte Raadet det kongl. danske Cancellies Resolution af 18de Juni sidstleden, hvorefter Jordemoderen i 20de District, Maren Christensdatter, entlediges med en Pension af 20 Rbd. aarlig af Repartitionsfonden. Nr. 39 D. - 1845. En Forestilling fra Lihme Sogneforstanderskab til det kongl. danske Cancelli om Forandring i Amtsraadets Kiendelse af 16de Mai sidstleden, betræffende Møller Jens Laursens Exclusion af Lihme Sogneforstanderskab, samt en Klage fra Jens Laursen over at han uagtet hiin Kiendelse ikke admitteres til Forstanderskabets Møder, blev fremlagt, og Formanden opfordret til paa Raadets Vegne at indsende Sagen til bemeldte Collegium med Bemærkning: at Raadet aldeles maa henholde sig til den afsagte Kiendelse. Nr. 17 D. - 1845. Formanden meddeelte Raadet det kongl. danske Cancellies Resolution af 7de Juli d. A. hvorefter Arrestforvarer Kongsstad entlediges med en Pension af 80 Rbd., hvoraf de 3 Fierdedele blive at udrede af Amtets Repartitionsfond. Nr. 20 D. - 1846.